Biométrik

Biométrik nyaéta hiji téhnologi;padika otomatis anu dilarapkeun pikeun maluruh sareng mariksa kaaslian/auténtikasi jalma dumasar kana ciri psikologis sareng paripolah. Biometrik ngaidéntifikasi kaaslian hiji jalma ku cara niténan (sapertos sora, sidik/gurat ramo, pola pameunteu sareng sajabana), henteu dumasar kana naon anu dipiboga (sapertos nami pamaké, kecap aksés, konci, kartu plastik, jeung sajabana) dibandingkeun sareng cara vérifikasi idéntifikasi tradisional, biométrik langkung merenah pikeun pangguna, ngirangan pamalsuan, sareng langkung aman, Biométrik ogé parantos janten sobat penting widang kaamanan, sapertos sistem intél dina ngajaga kaamanan hiji nagara.
Biométrik (diturunkeun tina basa Yunani biometry, bios anu hartosna hirup sareng metron anu hartosna ngukur) umumna nalungtik ciri biologis anu tiasa diukur. Dina dunya téknologi inpormasi, biometrik aya hubunganana sareng téknologi anu dianggo pikeun ngimeutan waruga sareng paripolah manusa dina mariksa kaaslian/auténtikasi.
Dina sajarahna, téknologi biométrik ngalalanyah dilarapkeun ku otoritas anu aya patula patalina sareng panalingaan (kontrol) aksés militér ogé pikeun ngaidéntifikasi sarta maluruh kajahatan;kriminal.
Aya tilu modél auténtikasi anu dianggo pikeun ngamankeun asét organisasi, nyaéta:
Naha Biométrik kantun ngagentos kecap akses? Dina waktosna téknologi biometrik ieu bakal janten trend, sanaos kitu kecap aksés moal ditingalkeun sareng masih teu acan tiasa diganti. Malah ayeuna, téknologi biométrik dilarapkeun sareng kecap aksés. Pangguna ngagaduhan id-pangguna sareng kecap aksés salian ti aksés kana alat-alat biométrik. Biometrik mangrupi bagian pertahanan anu paling jero, upami panghalang anu mimitina rengat, lapisan salajengna disayagakeun kanggo ngajagaan. Cara ieu disebatna kaamanan 'multi-layered'.
Biométrik ngamangpaatkeun ciri-ciri biologis manusa anu ngawangun idéntitas hiji jalma dumasar kana fitur pameunteu, panon, malah nepika keketegna jajantung. Sadaya ieu tiasa dianggo pikeun nangtoskeun idéntitas hiji jalmi. Niténan pameunteu mangrupi métode épéktipikasi biometrik anu épéktip. Sakumaha dikutip tina Decive Security Biometric, di handap ieu mangrupi ciri biologis anu tiasa ngalarapkeun téknologi biometrik:
Biométrik mangrupi téknologi anu dianggo pikeun nunjukkeun kaaslian (auténtikasi) ti jalma anu ngagaduhan aksés kana organisasi. Oténtikasi mangrupi konsép anu nunjukkeun yén ngan ukur jalma anu diidinan (oténtik) anu tiasa ngagaduhan aksés kana aset organisasi atanapi hal-hal rahasia anu sanés.
Karakteristik biometrik (jinis) Jinis biometric umumna dibagi kana dua, biometrik fisiologis kalebet, contona, sidik jari, scan, scan iris, scan rétina, scan wajah, jst. Biométrik paripolah kaasup, contona, tandatangan, sora. keystroke, gait, jsb..
Ayeuna tos seueur séktor, kalebet parusahaan-parusahaan bank, ritel sareng telepon sélulér anu ngarasa kataji kana kauntungan ieu téknologi. Kasadaran sareng panarimaan kana téknologi biometrik parantos ngaronjat kacida gancangna dina sababaraha taun katukang, jutaan pamaké telepon pinter muka konci teleponna ku gurat ramona (sidik jari) atanapi ku panempo wungkul.
Widang séjén kayaning :
Paspor biométrik remen disebut e-paspor, mangrupi jinis paspor anu ngagaduhan data biometrik salaku unsur kaamanan paspor. Data biometrik ieu disimpen dina chip anu dipasang dina paspor. Jinis paspor ieu parantos dianggo di sababaraha nagara, kalebet Malaysia, Amérika Serikat, Australia, Inggris, Jepang, Selandia Baru sareng Swédia. Data biometrik anu disimpen dina chip ieu beda-beda unggal nagara, tapi dumasar kana katangtuan atawa standarisasi anu dikaluarkeun ku ICAO.
Dumasar kana standar katangtuan anu dikaluarkeun ku Organisasi Penerbangan Sipil Antarnasional, data biometric anu disarankeun pikeun dianggo nyaéta biometrik tina raray anu gaduh pasporna kalayan biometrik sidik jari salaku pangrojongna. Nanging, dugi ka ayeuna standarisasi anu dikaluarkeun ku ICAO teu acan tiasa disatujuan ku komunitas internasional ku sababaraha alesan.
Sagigireun kaunggulan sarta ngaronjatna kaamanan, téknologi biométrik masih kénéh nyingareupan sababaraha masalah, ieu aya hubunganana sareng sadaya kakurangan anu aya dina téknologi, kayaning:
Auténtikasi biométrik cocog pikeun dilarapkeun dina hiji sistem anu gedé résiko, anumana akibat tina ayana pelanggaranna langkung mahal akibatna kana kalumangsungan sistem. Salaku conto, seueurna jumlah inpormasi ngeunaan konsumén atanapi transaksi artos anu jumlahna ageung.
Kaunggulan biométrik ieu nyaéta: